उत्तराखण्ड आवासीय विश्वविद्यालय
उत्तराखण्ड आवासीय विश्वविद्यालय एक विश्वविद्यालय है जो भारत के उत्तराखण्ड राज्य के अल्मोड़ा नगर में स्थित है। विश्वविद्यालय की स्थापना, उत्तराखण्ड विधानसभा के सितम्बर २०१६ के अधिनियम संख्या २० के तहत, दिल्ली में स्थित जवाहर लाल नेहरू विश्वविद्यालय के तर्ज़ पर हुई थी। देहरादून में स्थित दून विश्वविद्यालय के बाद यह उत्तराखंड का दूसरा आवासीय विश्वविद्यालय है। कुमाऊं विश्वविद्यालय के कुलपति रह चुके प्रो॰ एच.एस धामी को विश्वविद्यालय का पहला कुलपति नियुक्त किया गया।